Aleksandr Barjatinskij

Aleksandr Ivanovitj Barjatinski (født 14. mars (g.s. 2. mars) 1814 i Ivanovskoje, død 10. mars (g.s. 26. februar) 1879 i Genève) var en russisk fyrste og feltherre.  

Barjatinskij nedstammet fra de gamle suverene fyrstene av Tsjernihiv, som kunne herlede sine aner fra Rurik, og ble oppfostret sammen med tronfølgeren, den senere keiser Aleksander II. Som militær kom Barjatinskij snart til Kaukasus, der han under stridene mot fjellfolkene ble forfremmet (generalløytnant 1852). 

Den 6. september 1859 stormet han Sjamyls bergfestning Gunib og tok Sjamyl selv til fange. For denne bragd ble han utnevnt til feltmarskalk.

I 1862 måtte han som følge av svekket helse avgå fra befalet i Kaukasus, hvoretter han for det meste reiste rundt i utlandet eller holdt seg på slektsgodset i Polen.

Referanser 
 

Russiske offiserer
Personer fra Krimkrigen
Personer fra Kursk oblast